The Strange Love of Martha Ivers
The Strange Love of Martha Ivers () je američki crno-bijeli igrani film snimljen 1946. godine u režiji Lewisa Milestonea, poznat kao jedno od klasičnih ostvarenja žanra film noir.

Radnja se temelji na drami Love Lies Bleeding Johna Patricka. Protagonist, čiji lik tumači Van Hefflin, je Sam Masterson, siromašni lutalica i kockar koji se vraća u rodni grad u Pensilvaniji te preko prijateljice iz djetinjstva, danas uspješne poslovne žene Marthe Ivers (čiji lik tumači Barbara Stanwyck), nastoji ishoditi uslugu od njenog muža, okružnog tužioca Walter O'Neilla (čiji lik tumači Kirk Douglas), odnosno spriječiti da se njegova djevojka Toni (čiji lik tumači Lizabeth Scott) vrati u zatvor zbog kršenja uvjetnog otpusta. Taj potez izaziva neočekivanu reakciju, s obzirom da je Martha sve vrijeme bila zaljubljena u Sama, dok njen muž vjeruje da je pravi motiv posjete ucjena, s obzirom da je Martha bogatstvo stekla slučajnim ubistvom vlastite tetke prilikom pokušaja bijega iz kuće, a za koje vjeruje da je Sam bio svjedok.

Naslovna uloga u Marthi Ivers se smatra jednom od najboljih u karijeri Barbari Stanwyck, odnosno jednim od najpoznatijih ženskih likova u historiji film noira, koga je Stanwyck dvije godine ranije već bila obilježila nastupom u Dvostrukom osiguranju. Izuzetno zapažen nastup je, pak, imao i Kirk Douglas kome je to bio filmski debi, i koji je, usprkos toga što je glumio slabića i negativca, nakon toga relativno brzo napredovao do tumača glavnih uloga odnosno jedne od najvećih hollywoodskih zvijezda. The Strange Love of Martha Ivers je sljedeće godine prikazan na Kanskom festivalu.

Uloge
 Barbara Stanwyck ... Martha Ivers
 Van Heflin ... Sam Masterson
 Lizabeth Scott ... Antonia "Toni" Marachek
 Kirk Douglas ... Walter O'Neil
 Roman Bohnen ... Mr. O'Neil
 Judith Anderson ... Mrs. Ivers
 Janis Wilson ... mlada Martha Ivers
 Darryl Hickman ... mladi Sam Masterson

Vanjske veze

 
 
 
 
 
  The Strange Love of Martha Ivers complete film on YouTube

Američki filmovi
Dramski filmovi
Film noir
Authority control 2